  Виталий Пронин Дуннеын Мувӧй кысконэз кулэстоноВенае люкаськылӥзы ОПЕК огазеяськонэ пырись кунъёсысь министръёс.Министръёс малпало, мувӧй ичигес луиз ке, солы дунъёс куашкамысь дугдозы. Чакламын нефть поттонэз котькуд нунал 1 миллион 200 сюрс баррельлы кулэстыны. Талы дасяськемын ини биржаос - 1 баррельлы 50-60 манет дун пукто.Но ОПЕК-е пырись вань кунъёс та малпанэн соглаш ӧвӧл. Кылсярысь, Ливия, шуэ: али гинэ пыд выламы султӥськомы, мувӧй кысконэз пичиятыса, экономикамы шальтралоз. Россилы но ӧз кельшы ОПЕК-лэн ӵектонэз - мувӧй поттонмес 400 сюрс баррельлы, пе, кулэстоно. Нош Саудовской Аравия пумит ӧз кариськы. Оскытӥз, нуналаз 590 сюрс баррельлы ӧжытгес мувӧй поттоз шуыса. Дуннеысь кунъёсын ӵошатыса, татын угось тужгес трос мувӧй лыдъяське.Кыӵе кун кӧнялы кулэстоз мувӧй поттонзэ - туннэ ӝот-ӝот тодмо ӧвӧл на.Россиын Егит министрРоссилэн президентэз Владимир Путин Экономикаез азинтонъя министерстволы выль кивалтӥсь юнматӥз.Азьвылэз министр Алексей Улюкаев ноябре ужезлэсь мозмытэмын 2 миллион доллар кузьым басьтэмез понна. Со интыын табере тыршоз 34 аресъем Максим Орешкин. Озьы Правительствоын со тужгес егитэз министр луиз. Йылпумъямын Экономикая вылӥ школаез. Министр луэмезлэсь азьвыл тыршиз Коньдон ужпумъёсъя министерствоын, ВТБ банкын.УДМУРТИЫН Чернобыль уз вуны30-тӥ ноябре Можгаысь 4 номеро школа доры выль синпелет - боевой разведывательно-дозорной машина (БРДМ) - кылдӥз. Со тодэ вайытэ Чернобыль атом станцилэсь пуштэмзэ.Ӵапак 30 ар талэсь азьло, 30-тӥ ноябре, Чернобыль АЭС вадьсын саркофаг лэсьтон йылпумъямын вал. Пуштэм бервылэз утялтонэ Можга городысь но ёросысь 176 мурт пыриськиз. Соослы синпелет пуктон сярысь ӵектонэн вазиськиз «Союз Чернобыль» огазеяськонлэн Можгаысь ёзэз. Памятник усьтонэ вуылӥзы городысь но ёросысь кивалтӥсьёс, Чернобыльын пуштон бервылэз утялтонэ пыриськемъёс, соослэн матысь ӵыжы-выжыоссы, арлыдоос но егитъёс.  